钦定古今图书集成/明伦汇编/闺媛典/第104卷 > 皇清十 > 王孔玺妻陈氏
## 钦定古今图书集成/明伦汇编/闺媛典/第104卷 > 皇清十 > 王孔玺妻陈氏

按《福建通志》：“陈氏，王孔玺妻，瓯宁教谕国琦女。”

也。幼读书知大义，事父母孝顺备至。及归王，执妇道唯谨。舅王起莘死，孔玺贫不能办丧具，氏尽撤妆奁佐之。居五载，孔玺病瘵，势不起，氏念年少，子女无育，不死无以瞑夫子目，乃先绝粒二旬馀。寻孔玺亡，即吞金珥自戕；不即死，复自缢者三。又以姑与母救不得死，母多方譬之，终不食。后竟乘间吞金屑以亡，距夫死期十日耳。其处置夫后事，及自办棺衾殓葬之具，慰安姑与母，分遗荆布与所亲，毫发不乱。氏时年盖二十五云。。